Paolo Emilio Morgari

Pitor.
Paolo Emilio Morgari a l'era nassù a Turin dël 1815, fieul dël pitor Giuseppe, e ambelelà a l'é mòrt dël 1882.

A l'é stàit anlev ëd sò pare e peui ëd Carlo Felice Biscarra.
A l'é peui dedicasse a lë studi dla notomìa, an colaborand për la part artìstica col dotor Bertinatti.
A l'ha viagià tant.

An soe piture a euli a l'é specialisasse ant ij soget religios e vàire cese piemontèise a l'han dij sò fresch: a Santià, Fossan, Turin, Carù, La Ciusa, Varal e d'àutri pòst; a Bra a l'ha fàit na pala d'autar.
A l'ha fàit dij fresch ëd soget alegòrich e mitològich an sla vòlta dlë scalon ëd Palass real a Turin.

Paolo Emilio Morgari a l'ha avù tre masnà: Luigi e Beatrice, ch'a son ëstàit dij pitor ëdcò lor, e Oddino, ch'a l'é stàit diputà sossialista ëd Turin.

Morgari, Paoloemilio
Morgari, Paolo Emilio